Pablo Felipe Teixeira

Pablo Felipe Teixeira (mängijanimega Pablo; sündinud 23. juunil 1992 Cambés) on Brasiilia jalgpallur. Ta mängib ründajana Brasiilia kõrgliiga klubis Athletico Paranaense.

Ta alustas Athletico Paranaenses ka klubikarjääri. Klubi meeskonnas debüteeris ta 2012. aastal. Ta oli Athletico Paranaensest laenul ka Figueirenses, Madridi Reali duubelmeeskonnas ja Jaapanis Cerezo Osakas.

2018. aastal tegi ta Atlético Paranaenses oma karjääri senise parima hooaja. Ta lõi Brasiilia kõrgliigas kokku 13 väravat, millega jäi sel hooajal liigas parima väravaküti arvestuses jagama kolmandat kohta. Lisaks tuli ta samal aastal klubiga Lõuna-Ameerika klubide karikavõistluste Copa Sudamericana võitjaks. Ta lõi Copa Sudamericanal kokku viis väravat, sealhulgas värava finaalseeria mõlemas mängus Colombia klubi Atlético Juniori vastu.

2018. aasta detsembris sõlmis ta São Pauloga nelja aasta pikkuse lepingu. Üleminekusumma oli 26,6 miljonit Brasiilia reaali."São Paulo anuncia a contratação de Pablo, do Athletico; reforço custará R$ 26,6 milhões". globoesporte.globo.com. 19.12.2018. Vaadatud 20.12.2018

2022. aastal naasis ta Athletico Paranaensesse.

 Saavutused 
Atlético Paranaense
Campeonato Paranaense: 2016, 2018
Copa Sudamericana: 2018
São Paulo
Campeonato Paulista: 2021

 Viited 

Kategooria:Brasiilia jalgpallurid
Kategooria:Club Athletico Paranaense mängijad
Kategooria:São Paulo FC mängijad
Kategooria:Sündinud 1992